**Megbízási szerződés tervezet**

Amely létrejött egyrészről

a **Humán Prevenció Bt.** képviseli: **Dr. Tács Tímea**

**Cím: 1077 Budapest, Wesselényi utca 11.**

**Adószám:** 21580662 - 1 - 42

**Számlaszám:** 10700079 - 27438202 - 52000001

**ÁNTSZ engedélyszám:** 45 - 270 / 2005

(továbbiakban megbízott)

másrészről

az **……………………...** képviseli: ……………………………………….

**Cím:** …………………………………………………………………

**Adószám:** …………………………………………………….

**Bankszámlaszám:** ………………………………………………

(továbbiakban, mint megbízó)

között alulírott helyen és napon az alábbi feltételek szerint.

1; A **Humán Prevenció Bt.** (továbbiakban Megbízott) a munka törvénykönyvéről szóló 2012. évi I. és a munkavédelemről szóló 1993. évi XCII. törvény és a 33/1998. (VI. 24.) NM rendelet rendelkezései, illetve a mindenkor hatályos egyéb jogszabályok és előírások alapján előírt munkáltatói feladatok végrehajtásának elősegítése érdekében **202**……………………..**-től** vállalja a foglalkozás-egészségügyi alapellátás biztosítását és az üzemorvosi szolgálat minden feladatát a megbízott cég telephelyén, mely szolgáltatást megbízó a jelen szerződésben meghatározottak szerint jelen szerződés aláírásával megrendel megbízottól.

A megbízási szerződés tárgyát a mindenkor érvényes jogszabályok rendelkezéseiből adódó, a szerződést kötő cég munkavállalóinak üzemorvosi ellátásával és foglalkozás-egészségügyi alapellátás biztosításával kapcsolatos feladatok teljesítése képezi, amelyet a **Humán Prevenció Bt.** végez a 45-270/05 sz. engedélye alapján. A Megbízott rendelkezik a kötelező orvosi/ápolónői felelősségbiztosítással dolgozói számára. Megbízott jelen szerződésben vállalt feladatok ellátása során különösen az alábbi szolgáltatásokat nyújtja megbízó részére:

- Végzi a külön jogszabályban, valamint a mindenkor érvényes Munkavédelmi Szabályzatban meghatározott munkaköri alkalmassági (ideértve az előzetes-, időszakos-, a soron kívüli, a záró) vizsgálatokat és kezdeményezi az ehhez szükséges szakorvosi vizsgálatokat.

- Eleget tesz a foglalkozás-egészségüggyel kapcsolatos valamennyi jelentési kötelezettségnek /hatóságok/ és rendelkezik a jogszabályokban előírt formanyomtatványokkal.

- Végzi a vonatkozó jogszabályok által előírt védőoltásokkal kapcsolatos kötelezettségek lebonyolítását, továbbá vezeti az előírás szerinti nyilvántartást.

- A foglalkozási megbetegedések, fokozott expozíciós esetek gyanújának tisztázásához szükséges vizsgálatokat elvégzi, az előírt hatósági bejelentéseket megteszi.

- Pozitív laboratóriumi eredmény, fokozott expozíciós esetek, foglalkozási megbetegedése gyanúja esetén azonnal értesíti a Megbízót.

- Végzi a munkakörülmények és a munkavégzés egészségkárosító hatásainak írásban dokumentált vizsgálatát éves / féléves gyakorisággal, vagy változás bekövetkezésekor soron kívül.

- Egyéni védőeszközökkel kapcsolatos tanácsadást tart.

- Végzi a megváltozott munkaképességű dolgozók alkalmazási feltételeinek vizsgálatát.

- Megfelelő informatikai háttérrel rendelkezve előírásszerűen vezeti a dolgozók foglalkozás-egészségügyi nyilvántartását.

- Közreműködik a 89/1995.(VII.14.) Kormányrendeletben és a 27/1995.(VII.25.) NM rendeletben meghatározott közreműködői feladatok ellátásában.

- Közreműködik a munkahelyi veszélyforrások feltárásában.

- Közreműködik a foglalkozás-egészségügyi, -fiziológiai, -ergonómiai, -higiénés feladatok megoldásában.

- Közreműködik az elsősegélynyújtás és a sürgős orvosi ellátás megszervezésében és az elsősegély nyújtók szakmai felkészítésében.

- Közreműködik a munkáltató katasztrófa megelőző, elhárító, felszámoló és az előidézett károsodások rehabilitációs tervének kidolgozásában.

- Kezdeményezi a munkaköri alkalmasság megállapításához szükséges szakorvosi vizsgálatokat.

2; A megbízott a megbízást elfogadja, a szolgáltatásért a megbízó érdekeinek megfelelően - a szakmai elvárások keretein belül - teljesíti.

3; A megbízott vállalja, hogy a megbízó munkavállalóit a **1077 Budapest**, **Wesselényi u.11.** üzemorvosi rendelőjében **Humán Prevenció Bt.** irányítása alatt lévő üzemorvosok, megegyezés szerint munkanapokon heti nyolc órában fogadják előzetes időpont egyeztetés alapján. Továbbá a megbízott fenntartja a jogot, hogy a feladatok ellátására közvetített szolgáltatást is igénybe vehet. Egyeztetés a *06-30-395-0919* - es telefonszámon, illetve info@uzemdoki.hu email címen lehetséges.

4; A megbízott a megbízóval rendszeres kapcsolatot tart fenn. Megbízó részéről a nyilatkozattételre jogosult: ………………………………………………..

míg a kapcsolattartó: ………………………………………………………. telefon: ………………………….. e-mail: …………………………………………………………………

5; A megbízó a jogszabályok előírásainak megfelelően / munkavédelmi törvény, munkaügyi rendeletek, munkavédelmi szabályzat/ a foglalkozás - egészségügyi feladatok ellátásához a szükséges feltételeket biztosítja.

6; A megbízó gondoskodik a foglalkozás - egészségügyi szolgálat tevékenységéhez szükséges információk / *alkalmazottak névsora, expozíciós tényezők, munkatükör, technológiai leírások, munkabaleseti jegyzőkönyvek, kilépő munkavállalók neve - kilépés ideje, stb.* / rendelkezésre bocsátásról.

7; A megbízó a szerződés mindkét fél által történő aláírását követően jogosult a megbízott foglalkozás - egészségügyi szolgáltatásainak igénybevételére.

8; A megbízó az egészségkárosító kockázatok meghatározásához és nyomon követéshez szükséges munkahigiéniás vizsgálatokat szükség esetén megrendeli, és azokat külön megállapodás szerint fizeti.

9; Az osztályba sorolás alapján az éves teljesítési díj összege**……………………….**Ft, azaz **……………………………………………….** forint, ***amely a belépő új munkavállalók vizsgálatának díját nem tartalmazza.*** Felek, félreértések elkerülése végett rögzítik, hogy új belépő esetén is a záradékban meghatározott díjazás az irányadó.

10; Az éves teljesítési díj a folyamatos foglalkozás - egészségügyi szolgáltatás igénybevétele esetén, ***megegyezés szerint, az alkalmassági vizsgálatok elvégzése hónapjának utolsó napján kiállított számla alapján*** kerül kiegyenlítésre.

11.) A munkáltató (megbízó) vállalja, hogy az újonnan belépő munkavállalókat előzetes munkaköri alkalmassági vizsgálatra küldi. Az új belépő éves díját a szerződésben foglaltaknak és a záradéknak megfelelően, az új belépővel kapcsolatos bejelentés és előzetes munkaköri alkalmassági vizsgálat hónapja utolsó napján kiállított számla alapján egy összegben fizeti a megbízó **8 napos** átutalással.

12; A megbízót késedelmes teljesítés esetén a mindenkori jegybanki alapkamat kétszeres összege terheli.

13; A jelen ***szerződés határozatlan ideig érvényes.*** A szerződő felek a szerződést indoklás nélkül a másik félhez intézett írásbeli nyilatkozatban 30 napos felmondási idő mellett felmondhatják.

A díjtétel mértékét minden év február 15-ig felülvizsgálják, legelső alkalommal **2023. február 15-én** a Magyar Orvosi Kamara ajánlásának figyelembevételével*. ( 1sz. melléklet - Magyar Orvosi Kamara Foglalkozás - egészségügyi Szekció )*

14; A jelenlegi megbízási szerződés aláírásával a megbízó és a megbízott foglalkozás - egészségügyi szolgáltató elismerik a korábban aláírt megbízási szerződés jogfolytonosságát, és a jelenlegi szerződést tekintik hatályos érvényűnek.

15/a; Felek vállalják, hogy az összes, a jelen megállapodással és annak teljesítésével kapcsolatban tudomásukra jutott minden információt, mint üzleti titkot, egészségügyi adatot szigorúan bizalmasan kezelnek. Üzleti titok a gazdasági tevékenységhez kapcsolódó minden olyan tény, információ, megoldás, vagy adat, amelynek nyilvánosságra hozatala, illetéktelenek által történő megszerzése vagy felhasználása a jogosult jogszerű pénzügyi, gazdasági vagy piaci érdekeit sértené vagy veszélyeztetné.

15/b; Az így megszerzett információt külső harmadik személyek részére csak a másik fél erre vonatkozó kifejezett és előzetes írásbeli engedélye alapján teheti bármilyen módon hozzáférhetővé.

16; A jelen szerződés kettő példányban készült, amelynek 1-1 példánya a szerződő felek birtokában van.

17; A Szerződő felek jelen szerződést tudomásul veszik, és a nem rögzített kérdésekben a Polgári Törvénykönyv vonatkozó szabályait tekintik mérvadónak.

Kelt: **Budapest, 202**

 ---------------------------- ---------------------------------

  **Humán Prevenció Bt.**

 Megbízó Megbízott

Záradék: 202……… évben az üzemorvosi díjazási megállapodásra megadott ellátandó létszám foglakozás-egészségügyi osztályonként a következő:

„ A „ kategóriájú dolgozó:0 fő

„ B „ kategóriájú dolgozó0: fő

„ C „ kategóriájú dolgozó:0 fő

„ D „ kategóriájú dolgozó: 0fő

Az éves díjazás:

„ A „ kategóriájú dolgozó: **……….**Ft/év

„ B „ kategóriájú dolgozó: **……….**Ft/év

„ C „ kategóriájú dolgozó: **……….**Ft/év

„ D „ kategóriájú dolgozó: **……….**Ft/év

Kelt: **Budapest, 202 ……………………….**

 ---------------------------- ---------------------------------

 **Humán Prevenció Bt.**

 Megbízó Megbízott